mhu iżjed skunċertanti minn meta jqajmek ħoss fit-tlieta ta' fil-għodu u b'sensik imtarrxa minn ġo soddtok fi dlam ċappa toqgħod tissemma' lil ġurdien fis-saqaf jikkodifika messaġġi misterjużi hu u jxammem għall-ewwel irwejjaħ tas-sebħ. meta jerġa' jbik in-ngħas bejn kodifikazzjoni u oħra tiġik ħolma ħelwa b'battuti irregolari ta' manna mis-sema itektkulek fuq il-ħġieġ tat-tieqa u bik stendut ġo soddtok trid tmur tiftaħ u ma tistax